《题杨子岩》
宋代·丘葵

抗尘走俗令人憎，因觅桃源作此行。
畏日烧空时事恶，飞泉泻石道心生。
青天尽处孤舟渺，好鸟鸣时万壑清。
一老头陀癯似鹤，殷勤煮水爨风铛。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。